
VZN vyvesené na úradnej tabuli v obci Krakovany dňa:14.12.2012
VZN nadobúda účinnosť dňa:1.1.2013
Obecné zastupiteľstvo v Krakovanoch na  základe § 6 zák. SNR č. 369/1990 Zb. o obecnom zriadení v znení neskorších predpisov a zák. č.   582/2004  Z. z.  o miestnych daniach   a   miestnom   poplatku   za   komunálne   odpady    a   drobné   stavebné  odpady    v  y  d  á  v  a   pre   územie  obce Krakovany toto

V Š E O B E C N E    Z Á V Ä Z N É    N A R I A D E N I E

č. 6/2012
o miestnych  daniach

a miestnom poplatku za komunálne odpady a drobné stavebné odpady

na   území   obce Krakovany

I.  č a s ť

ÚVODNÉ  USTANOVENIA

§  1

1. Toto  všeobecne  záväzné  nariadenie (ďalej len „VZN“) upravuje podrobne podmienky ukladania miestnych daní a miestneho poplatku za   komunálne   odpady    a   drobné   stavebné  odpady    (ďalej len „miestne dane a poplatok“)   na území obce Krakovany.
2. Obec Krakovany na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva,
d/ daň za ubytovanie,
e/ daň za predajné automaty,

f/ daň za nevýherné hracie prístroje,

g/ daň za jadrové zariadenie.

3. Obec Krakovany na svojom území ukladá miestny poplatok za   komunálne   odpady    a   drobné   stavebné  odpady.

4. Zdaňovacím  obdobím miestnych daní  a to dane z nehnuteľností, dane za psa, dane za predajné automaty, dane za nevýherné hracie prístroje a dane za jadrové zariadenie je kalendárny rok.
II. č a s ť

Miestne dane 
           Daň z nehnuteľností

      § 2


Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).
§ 3

Daň z pozemkov

1. Daňovníkom dane z pozemkov sú daňovníci uvedení v ustanovení § 5 zák. č.  582/2004 Z. z. o miestnych daniach   a   miestnom   poplatku   za   komunálne   odpady    a   drobné   stavebné  odpady (ďalej len „zákon o miestnych daniach“).

2. Predmetom dane z pozemkov sú pozemky na území obce Krakovany v členení podľa § 6 ods. 1 až 7 zákona o miestnych daniach.

3. Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k  l. januáru zdaňovacieho obdobia.    Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

4. Sadzba dane

a/ Ročná sadzba dane /§ 8 ods.1, 2/ z pozemkov u ornej pôdy, chmeľníc, viníc a ovocných   sadov, trvalých trávnatých pozemkov /§ 6 ods. 1, písm. a/  je 0,32% zo základu dane.  

Ročná sadzba dane pre priemyselné zóny Jutrá, Horné pole a Pri žel. stanici /§ 8 ods.1/ z pozemkov u ornej pôdy, chmeľníc, viníc a ovocných   sadov, trvalých trávnatých pozemkov /§ 6 ods. 1, písm. a/  je 1,52% zo základu dane.  

Základ dane z týchto pozemkov /§ 7 ods. 1/ je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona o miestnych daniach.  

Základ dane sa zaokrúhľuje na najbližší eurocent nadol /§ 101 ods. 1/. Daň podľa tohto zákona sa zaokrúhľuje na najbližší eurocent nadol  /§ 101 ods. 1/. 

b/ Ročná sadzba dane /§ 8 ods.1, 2/ z pozemkov u záhrad /§ 6 ods. 1 písm. b/ je 0,60% zo základu dane.

Základ dane z týchto pozemkov /§ 7 ods. 2/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach. Základ dane sa zaokrúhľuje na najbližší eurocent nadol /§ 101 ods. 1/. Daň podľa tohto zákona sa zaokrúhľuje na najbližší eurocent nadol /§ 101 ods. 1/. 






c/ Ročná sadzba dane /§ 8 ods. 1/ z pozemkov u zastavaných plôch a nádvorí,  ostatných plôch /§ 6 ods. 1 písm. c/ je 0,62% zo základu dane.

Ročná sadzba dane pre priemyselné zóny Jutrá, Horné pole a Pri žel. stanici /§ 8 ods. 1/ z pozemkov u zastavaných plôch a nádvorí, ostatných plôch /§ 6 ods. 1 písm. f/ je 1,52,% zo základu dane.


Základ dane z týchto pozemkov /§ 7 ods. 2/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach.  Základ dane sa zaokrúhľuje na najbližší eurocent nadol /§ 101 ods. 1/. Daň podľa tohto zákona sa zaokrúhľuje na najbližší eurocent nadol /§ 101 ods. 2/. 

d/ Ročná sadzba dane /§ 8 ods. 1/ z pozemkov u stavebných pozemkov /§ 6 ods. 1 písm. e/   je 0,32% zo základu dane.

Ročná sadzba dane pre priemyselné zóny Jutrá, Horné pole a Pri žel. stanici /§ 8 ods. 1/ z pozemkov u stavebných pozemkov /§ 6 ods. 1 písm. g/   je 0,60% zo základu dane.




Základ dane z týchto pozemkov /§ 7 ods. 2/ je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona o miestnych daniach. Základ dane sa zaokrúhľuje na najbližší eurocent nadol /§ 101 ods. 1/. Daň podľa tohto zákona sa zaokrúhľuje na najbližší eurocent nadol /§ 101 ods. 1/. 

§ 4

Daň zo stavieb

1. Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach. 

Ak je stavba v spoluvlastníctve viacerých daňovníkov, daňovníkom je každý spoluvlastník podľa výšky svojho spoluvlastníckeho podielu. Ak sa všetci spoluvlastníci dohodnú, daňovníkov dane zo stavieb zastupuje jeden z nich a ostatní spoluvlastníci za daň ručia do výšky svojho podielu na dani.
2. Predmetom dane zo stavieb sú stavby uvedené v § 10 ods. 1 a 2 zákona o miestnych daniach. 

3.  Základom dane zo stavieb /§ 11/  je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby. 

4. Sadzba dane

a/ Ročná sadzba dane /§ 12 ods.2/ dane zo stavieb na bývanie a drobné stavby, ktoré majú doplnkovú funkciu pre hlavnú stavbu /§ 10 ods. 1, písm. a/ je 0,10 € za každý aj začatý m2 zastavanej plochy.   

Pri viacpodlažných stavbách /§12 ods.3/ sa určuje príplatok za podlažie 0,02 € za každé ďalšie podlažie okrem prvého nadzemného podlažia. 

b/ Ročná sadzba dane /§ 12 ods.2/ dane zo stavieb na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu /§ 10 ods. 1, písm. b/ je 0,10 € za každý aj začatý m2 zastavanej plochy.  Základ dane z týchto stavieb je výmera zastavanej plochy v m2  /§ 11/. 

Pri viacpodlažných stavbách /§12 ods.3/ sa určuje príplatok za každé podzemné a nadzemné podlažie 0,04 €.
c/ Ročná sadzba dane /§ 12 ods.2/ dane zo stavieb za stavby rekreačných a záhradkárskych chát a domčekov na individuálnu rekreáciu /§ 10 ods. 1, písm. c/ je 0,40 € za každý aj začatý m2 zastavanej plochy.  Základ dane z týchto stavieb je výmera zastavanej plochy v m2  /§ 11/. 

Pri viacpodlažných stavbách /§12 ods.3/ podľa bodu a sa určuje príplatok za každé podzemné a nadzemné podlažie 0,04 €.  
d/ Ročná sadzba dane /§ 12 ods.2/ dane zo stavieb za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov /§ 10 ods. 1, písm. d/ je 0,20 € za každý aj začatý m2 zastavanej plochy.  Základ dane z týchto stavieb je výmera zastavanej plochy v m2  /§ 11/. 

Pri viacpodlažných stavbách /§12 ods.3/ podľa bodu a sa určuje príplatok za každé podzemné a nadzemné podlažie 0,04 €. 
e/ Ročná sadzba dane /§ 12 ods.2/ dane za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu /§ 10 ods. 1, písm. e/ je 0,80 € za každý aj začatý m2 zastavanej plochy.  Základ dane z týchto stavieb je výmera zastavanej plochy v m2 /§ 11/. 

Pri viacpodlažných stavbách /§12 ods.3/ podľa bodu a sa určuje príplatok za každé podzemné a nadzemné podlažie 0,04 €.  
f/ Ročná sadzba dane /§ 12 ods.2/ dane za stavby na ostatné podnikanie a na zárobkovú  činnosť, skladovanie a administratívu súvisiacu s ostatným podnikaním a so zárobkovou činnosťou /§ 10 ods. 1, písm. f/ je 0,80 € za každý aj začatý m2 zastavanej plochy.  Základ dane z týchto stavieb je výmera zastavanej plochy v m2 /§ 11/. 

Pri viacpodlažných stavbách /§12 ods.3/ podľa bodu a sa určuje príplatok za každé podzemné a nadzemné podlažie 0,04 €.
g/ Ročná sadzba dane /§ 12 ods.2/ dane za ostatné stavby, neuvedené v písmenách a až f /§ 10 ods. 1, písm. g/ je 0,80 €  za každý aj začatý m2 zastavanej plochy.  Základ dane z týchto stavieb je výmera zastavanej plochy v m2 /§ 11/. 

Pri viacpodlažných stavbách /§12 ods.3/ podľa bodu a sa určuje príplatok za každé podzemné a nadzemné podlažie 0,04 €.
§ 5

Daň z bytov

1. Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

2. Predmetom dane z bytov v bytovom dome, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

3. Základom dane z bytov je výmera podlahovej plochy bytu alebo nebytového priestoru v m2.  

4. Ročná sadzba dane z bytov je 0,09 € za každý aj začatý m2 zastavanej plochy bytu a nebytového priestoru. 

§ 6

Spoločné ustanovenia pre daň z nehnuteľností

1. Od dane sú oslobodené nehnuteľnosti uvedené v  17 ods.1. 
2. Od dane sú oslobodené pozemky:

a/ pozemky, na ktorých sú cintoríny, kolumbáriá, urnové háje a rozptylové lúky

b/ pozemky verejne prístupných parkov, priestorov a športovísk

c/ pozemky užívané školami a školskými zariadeniami

Vznik a zánik daňovej povinnosti

1. Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti  1. januára bežného zdaňovacieho obdobia, vzniká daňová povinnosť týmto dňom.

2. Na vyrubenie dane z nehnuteľností je rozhodujúci stav k l. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, ak tento zákon neustanovuje inak. /§ 18 ods. 2/

3. Daňové priznanie možno účinne podať len na tlačive vydanom Ministerstvom financií Slovenskej republiky. Tlačivá si môže daňovník vyzdvihnúť na Obecnom úrade v Krakovanoch v úradných hodinách.

4. Ak je pozemok, stavba, byt a nebytový priestor v bytovom dome v spoluvlastníctve viacerých osôb /§ 5 ods. 4, § 9 ods. 4  a § 13 ods. 2/, daňovníkom je každý spoluvlastník podľa výšky svojho spoluvlastníckeho podielu. Ak sa všetci spoluvlastníci dohodnú, daňovníkov dane z bytov zastupuje jeden z nich a ostatní spoluvlastníci za daň ručia do výšky svojho podielu dane. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov, daňovníkom dane z z nehnuteľnosti sú obaja manželia, ktorí ručia za daň spoločne a nerozdielne.
7. Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

8. Bližšie podmienky registračnej a oznamovacej povinnosti daňových subjektov – daňovníkov dane z nehnuteľnosti sú stanovené v zákone č. 563/2009 Z.z. o správe daní v znení neskorších predpisov a vo Všeobecne záväznom nariadení obce Krakovany o bližších podmienkach registračnej a oznamovacej povinnosti daňových subjektov na území obce Krakovany.

Vyrubenie dane

1. Daň z pozemkov, daň zo stavieb a daň z bytov vyrubí správca dane každoročne rozhodnutím. Daň nad 5000,-€ je splatná v štyroch splátkach. Splátky dane sú splatné v lehotách určených správcom dane v rozhodnutí, ktorým vyrubuje daň./§99g/.
2. Správca dane nebude vyberať daň z nehnuteľnosti, daň za psa, daň za predajné automaty, daň za nevýherné hracie prístroje v súhrne, nižšiu ako 3,-€.

3. Daň z nehnuteľnosti možno zaplatiť:
a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou
Daň za psa

§ 7

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou. /§ 22 ods.1/ 

2. Daňovníkom je fyzická osoba alebo právnická osoba, ktorá je  vlastníkom psa alebo držiteľom psa, ak sa nedá preukázať, kto psa vlastní. /§ 23/

3. Základom dane je počet psov. /§ 24/

4. Sadzba  dane  je 3,18 € /96,-Sk/ za  jedného psa a kalendárny rok. 

5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 a zaniká prvým dňom mesiaca nasledujúceho po mesiaci, v ktorom pes prestal byť predmetom dane.  

6. Oznamovacia povinnosť a platenie dane

Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. 


Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. 

7. Spôsoby preukazovania vzniku daňovej povinnosti 

Písomné oznámenie sa doručuje na obecný úrad a musí obsahovať najmä označenie vlastníka (resp. držiteľa) psa, menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní a na aký účel je pes chovaný.

8. Spôsoby preukazovania zániku daňovej povinnosti:

Písomné oznámenie sa doručuje na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum zániku daňovej povinnosti.

Daň za psa obec po prvý krát vyrubí rozhodnutím. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.  

9. Spôsoby vyberania dane:

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.

Daň za užívanie verejného priestranstva

§ 8

Predmet dane

1. Predmetom dane za užívanie verejného priestranstva je osobitné užívanie  verejného priestranstva 
2. Verejným priestranstvom na účely tohto VZN sú verejnosti prístupné pozemky vo vlastníctve obce Krakovany, ktorými sa rozumejú nasledovné miesta:

a/ hlavné   (štátne)  a  všetky   vedľajšie  (miestne)  cestné komunikácie  v  celej  svojej  dĺžke  a  v  šírke od krajnice po krajnicu,

b/ vybudovaný  chodník, príp. aj  upravená plocha pre  chodenie obyvateľov na celom území  obce,

c/ námestie sv. Mikuláša a sv. Floriána 

d/ miesto určené pred budovou Kultúrneho domu v Krakovanoch. 

3. Osobitným  užívaním  verejného  priestranstva  sa podľa tohto VZN rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne.

Daňovník

4. Daňovníkom je fyzická osoba alebo právnická osoba, ktorá verejné priestranstvo užíva.

Základ dane

5. Základom dane za užívanie verejného priestranstva je výmera užívaného verejného priestranstva v m2  alebo parkovacie miesto.

Sadzba dane

6. Sadzba  dane  za užívanie  verejného priestranstva je 0,214 € za  každý aj  začatý m2  osobitne  užívaného verejného priestranstva a za každý aj začatý deň.  

Vznik a zánik daňovej povinnosti.

7. Daňová povinnosť vzniká začatím užívania verejného priestranstva a zaniká dňom skončenia osobitného užívania verejného priestranstva. 

8. Daňovník je povinný  oznámiť svoj zámer užívania verejného priestranstva správcovi dane najneskôr v deň vzniku daňovej povinnosti. 

9. Daňovník je tiež povinný ohlásiť do 3 dní každú skutočnosť, ktorá  má  alebo  môže  mať  vplyv  na  výšku  stanovenej, resp. zaplatenej dane. Daňovník je povinný oznámiť Obecnému úradu v Krakovanoch skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

10.  Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia a to nasledovne:

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.





Daň za ubytovanie







§ 9

1. Predmetom dane za ubytovanie je odplatné prechodné ubytovanie fyzickej osoby v ubytovacom zariadení /§37/

2. Daňovníkom je fyzická osoba, ktorá sa v zariadení odplatne prechodne ubytuje. /§38/ 

3. Základom dane je počet prenocovaní. /§39/

4. Sadzba dane je  0,33 € /10,- Sk/ za fyzickú osobu a prenocovanie v zariadení.

Platiteľom dane je prevádzkovateľ zariadenia.

Povinnosti prevádzkovateľa
Prevádzkovateľ je povinný viesť knihu ubytovaných alebo elektronicky spracovanú evidenciu, ktorá musí obsahovať tieto údaje


a) meno, priezvisko a dátum narodenia ubytovaného,

b) číslo občianskeho preukazu alebo cestovného dokladu a miesto trvalého pobytu ubytovaného,

c) deň príchodu a deň odchodu ubytovaného,


Údaje uvedené v odseku 1 je prevádzkovateľ povinný zapisovať v deň ubytovania, okrem údaja o dni odchodu ubytovaného. Ukončenie ubytovania je prevádzkovateľ povinný vyznačiť v knihe ubytovaných alebo v elektronicky spracovanej evidencii ihneď po odchode ubytovaného.

Prevádzkovateľ je ďalej povinný:

a)predkladať správcovi dane v termíne do 15. dňa v mesiaci za uplynulý štvrťrok hlásenie o vybratej dani,

b) vybratú daň uhradiť na účet správcu dane alebo zaplatiť v hotovosti v pokladni správcu dane najneskôr do 15. dňa v mesiaci po uplynutí štvrťroka,

c) na výzvu správcu dane podať potrebné vysvetlenie a predložiť požadované doklady. /§ 48  zákona č. 553/2009 Z.z. o správe daní /daňový poriadok/.
d) vznik a zánik činnosti ubytovacieho zariadenia písomne oznámiť najneskôr do 15 dní správcovi dane,

e) na požiadanie ubytovaného vydať potvrdenie o zaplatení dane.

Záverečné ustanovenia

Kontrolu dodržiavania podmienok rozhodujúcich pre vyberanie dane, jej správneho vyberania a včasného poukazovania vykonáva správca dane.

Daň za predajné automaty

§ 10
1. Predmetom dane za predajné automaty sú prístroje a automaty, ktoré vydávajú tovar za odplatu /ďalej len predajné automaty/ a sú umiestnené v priestoroch prístupných verejnosti.
2. Daňovníkom je fyzická alebo právnická osoba, ktorá predajné automaty prevádzkuje /§45/

3. Základom dane je počet predajných automatov

4. Sadzba dane je 34,- € za jeden predajný automat a kalendárny rok.

Vznik a zánik daňovej povinnosti.

1. Daňová povinnosť vzniká dňom začatia  prevádzkovania predajných automatov a zaniká dňom skončenia ich prevádzkovania.

Oznamovacia povinnosť a platenie dane.

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti.

2. Vyrubená daň je splatná do 15 dní odo dňa nadobudnutia právoplatnosti platobného výmeru.

3. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola zaplatená.
4. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Krakovanoch. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania.  Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania.  
Daň za nevýherné hracie prístroje

§ 11

1. Predmet dane je uvedený v § 52 ods. 1.  

2. Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry. 

3. Daňovníkom je fyzická osoba alebo právnická osoba, ktorá nevýherné hracie prístroje. prevádzkuje. 

4. Základom dane je počet  nevýherných hracích prístrojov. 

5. Sadzba dane je 17,- €  za jeden nevýherný hrací prístroj a kalendárny rok.

6. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká dňom mesiaca, v ktorom sa ukončilo jeho prevádzkovanie.  

7. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti. Vyrubená daň je splatná do 15 dní odo dňa  nadobudnutia právoplatnosti rozhodnutia. 

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. 

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Krakovanoch. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania .  Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.  

8. Daň obec vyberá nasledovným spôsobom 

a/ bezhotovostným prevodným príkazom na účet obce

b/ v hotovosti do pokladne obecného úradu

c/ poštovou poukážkou.

9. Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo nevýherného hracieho prístroja,

b/ názov nevýherného hracieho automatu,

Daň za jadrové zariadenie

§  12

1. Predmetom dane za jadrové zariadenie je umiestnenie jadrového zariadenia, v ktorom prebieha štiepna reakcia v jadrovom reaktore a vyrába sa elektrická energia (ďalej len „jadrové zariadenie“), a to aj časť kalendárneho roka.

2.  Daňovníkom dane je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia na výrobu elektrickej energie.
3. Základom dane je výmera zastavaného územia obce v m2, ktoré sa nachádza v oblasti ohrozenia jadrovým zariadením schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada.

Sadzba dane 

Sadzba dane je podľa § 70 odstavec 1 bod 2 tohto ustanovenia  0,0013 € za m2.
Vznik a zánik daňovej povinnosti.
1. Daňová povinnosť vzniká dňom začatia skúšobnej prevádzky jadrového zariadenia a zaniká dňom vyvezenia jadrového paliva z posledného reaktora jadrového zariadenia.

2. Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti. 

Oznamovacia povinnosť a platenie dane.

Daňovník je povinný písomne oznámiť vznik a zánik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.

Daň za jadrové zariadenie vyrubí správca dane do 31. januára zdaňovacieho obdobia za predchádzajúci kalendárny rok. Daň vypočíta ako súčin základu dane podľa §69 a sadzby dane §70.
Vyrubená daň je splatná do 15 dní odo dňa nadobudnutia právoplatnosti rozhodnutia.
III.  č a s ť

         Miestny poplatok

Miestny poplatok za komunálne odpady 

a drobné stavebné odpady

§  12
1.  Miestny poplatok za  komunálne odpady a drobné  stavebné odpady (ďalej len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce. /§ 77 ods.1/,
2. Ak ďalej nie je ustanovené inak, poplatok platí poplatník, ktorým je:

a) fyzická  osoba,  ktorá  má   v  obci  trvalý  pobyt alebo prechodný  pobyt  alebo ktorá je  na území  obce oprávnená užívať alebo užíva byt,  nebytový priestor, pozemnú stavbu alebo  jej časť,  alebo objekt,  ktorý nie  je stavbou,  alebo záhradu,   vinicu,  ovocný   sad,  trvalý   trávny porast na iný účel ako na podnikanie, pozemok v zastavanom území  obce  okrem  lesného  pozemku  a  pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická  osoba,  ktorá  je   oprávnená  užívať  alebo  užíva nehnuteľnosť nachádzajúcu sa na území  obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
3.  Ak má osoba podľa odseku  2 písm. a) v obci súčasne trvalý pobyt  a prechodný  pobyt, poplatok  platí iba  z dôvodu  trvalého pobytu. Ak  má osoba podľa odseku  2 písm. a)  v obci  trvalý pobyt alebo prechodný  pobyt a súčasne  je oprávnená užívať  alebo užíva nehnuteľnosť  na iný  účel ako  na podnikanie,  poplatok platí iba z dôvodu trvalého pobytu alebo prechodného pobytu . Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje  množstvový zber.
4. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa ods. 2, ak na jeho základe

a) užíva priestory nehnuteľnosti vyhradené na prechodné ubytovanie v zariadení na to určenom ,

b)je hospitalizovaná v zariadení poskytujúcom služby zdravotnej starostlivosti,

c)sa jej poskytuje sociálna služba v zariadení sociálnych služieb pobytovou formou,

d)užíva z dôvodu plnenia povinností vyplývajúcich z pracovno-právneho vzťahu alebo z iného obdobného vzťahu s poplatníkom nehnuteľnosť, ktorú má právo užívať ju užíva aj poplatník, alebo

e)v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.
5. Poplatok od  poplatníka v ustanovenej  výške pre obec  vyberá a za vybraný poplatok ručí:

a) vlastník nehnuteľnosti; ak  je nehnuteľnosť v spoluvlastníctve viacerých  spoluvlastníkov  alebo  ak  ide  o  bytový dom, poplatok  vyberá a  za  vybraný  poplatok ručí  zástupca alebo správca určený spoluvlastníkmi, ak s výberom poplatku zástupca alebo  správca súhlasí.

b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").  Platiteľ a poplatník sa môžu písomne dohodnúť, že poplatok obci  odvedie priamo poplatník; za  odvedenie poplatku  obci ručí platiteľ.
6. Poplatková   povinnosť   vzniká   dňom,   ktorým   nastane skutočnosť uvedená v ods.2 a zaniká dňom, ktorým táto skutočnosť zanikne.

Sadzba poplatku
1. Sadzba poplatku pre poplatníka  (§77, ods. 2 a 3) je   0,0548 € za osobu a kalendárny deň.

 2. Sadzba poplatku pre poplatníka (§78, ods. 1, písm. b), ak je v obci zavedený množstvový zber alebo ak o to požiada právnická osoba alebo fyzická osoba- -podnikateľ je: 
	Objem nádoby v litroch         
	Frekvencia vývozu
	Sadzba poplatku €/liter

	110
	1x za dva týždne
	0,0500

	110
	1x za mesiac 
	0,0500

	120
	1x za dva týždne
	0,0500

	120
	1x za mesiac
	0,0500

	240
	1x za dva týždne
	0,0500

	240
	1x za mesiac
	0,0500

	240
	1x za 6 týždňov
	0,0500

	1100
	1x za dva týždne
	0,0500

	1100
	1x za mesiac
	0,0500

	1100
	1x za 6 týždňov
	0,0500


Určenie poplatku
1. Obec určuje poplatok na zdaňovacie obdobie: 
2.  Obec ustanovuje koeficient 1 pre výpočet ukazovateľa produkcie komunálnych odpadov podľa § 79 ods. 4 zákona č. 582/2004 Z.z.. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

Oznamovacia povinnosť

1. Poplatník  je povinný  v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a ohlásiť obci a:

a) svoje  meno,  priezvisko, titul, rodné číslo ,  adresu  trvalého pobytu,  adresu prechodného  pobytu (ďalej  len "identifikačné údaje"); v prípade určeného zástupcu podľa § 77 ods. 7 zákona č. 582/2004 Z.z. aj identifikačné údaje za ostatných členov domácnosti,

b) ak je poplatníkom osoba podľa § 77 ods. 2 písm. b) alebo písm. c) zákona č. 582/2004 Z.z., názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

c) údaje  rozhodujúce  na  určenie  poplatku , 

d) ak požaduje zníženie alebo odpustenie poplatku podľa § 82 zákona č. 582/2004 Z.z. predložiť aj doklady, ktoré odôvodňujú zníženie alebo odpustenie poplatku. 

2. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali.

Vyrubenie poplatku a splatnosť
1. Poplatok obec vyrubuje každoročne rozhodnutím na celé zdaňovacie obdobie.

2. Poplatníkovi, ktorý požiadal o množstvový zber, obec poplatok nevyrubí rozhodnutím. 

3. Ak správca poplatku zistí sám alebo na základe ohlásenia, že nastali skutočnosti, ktoré majú vplyv na zmenu výšky poplatku, upraví výšku poplatkovej  povinnosti rozhodnutím.

Splatnosť poplatku
1. Vyrubený poplatok je splatný do 15 dní odo dňa nadobudnutia právoplatnosti rozhodnutia.

2. Poplatok je možné uhradiť v hotovosti do pokladne správcu poplatku, poštovou poukážkou, alebo prevodom na účet správcu poplatku v DEXIA Banka Slovensko, a.s. pobočka Piešťany, číslo účtu 5206845001/5600.

Zníženie a odpustenie poplatku
1. Správca poplatok odpustí za obdobie, počas ktorého preukáže obci, že sa v zdaňovacom období viac ako 90 dní nezdržiaval na území obce.

Poplatník predloží každoročne aktuálne potvrdenie, ktorým je: 

a)potvrdenie  zamestnávateľa o trvaní pracovného pomeru v aktuálnom roku s uvedením obdobia v ktorom sa poplatník nezdržiaval v mieste trvalého pobytu (v prípade cudzojazyčného potvrdenia je potrebný preklad),

b)potvrdenie o umiestnení v zariadení sociálnych služieb,

c)potvrdenie o návšteve školy v zahraničí,

d)potvrdenie o ubytovaní na internáte.

Doklady uvedené v odseku 1 písm. a) až d) nie je možné nahradiť čestným prehlásením.

3. Správca poplatku poskytne  úľavu študentom študujúcim na území SR alebo v zahraničí (vysoké a stredné školy, odborné učilištia) vo výške 75%   z ročného poplatku.

Podmienkou poskytnutia úľavy je predloženie potvrdenia o dennom štúdiu resp. dokladu o ubytovaní v internáte či  potvrdenie o prechodnom pobyte.

Vrátenie poplatku
1. Ak poplatníkovi zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti, obec poplatok alebo jeho pomernú časť vráti do 30 dní od zistenia skutočnosti.

2. Doklady preukazujúce splnenie podmienok podľa ods. (1) na vrátenie poplatku alebo jeho pomernej časti:

a) potvrdenie o zmene trvalého pobytu,

b) kópiu úmrtného listu,

c) potvrdenie o ukončení prechodného pobytu na území obce.

Spoločné ustanovenia
1. Správu miestneho poplatku vykonáva obec prostredníctvom starostu obce a poverených zamestnancov obce.

2. Postavenie povereného zamestnanca obce – miestneho poplatku nemá hlavný kontrolór obce.

§ 5
Záverečné  ustanovenia

1. Pokiaľ  v  tomto  všeobecne  záväznom  nariadení nie je podrobnejšia úprava,  odkazuje sa na zákon č. 582/2004 Z.z. o miestnych daniach miestnom poplatku za komunálne odpady a drobné stavebné odpady v znení neskorších zmien a doplnkov a zák. č. 563/2009  Z.z..  o  správe  daní v znení neskorších predpisov.
2. Na  tomto všeobecne záväznom nariadení obce Krakovany sa uznieslo Obecné zastupiteľstvo v Krakovanoch a to dňa 13. decembra 2012 Uznesením č. 127/11/2012.
3.  Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie 1/2011 o miestnych daniach a miestnom poplatku za komunálne odpady a drobné stavebné odpady na území obce Krakovany. 

4. Zmeny a  doplnky tohto  všeobecne záväzného  nariadenia schvaľuje Obecné zastupiteľstvo v Krakovanoch.

5. Toto všeobecne záväzné nariadenie nadobúda účinnosť dňom 1.1.2013
V Krakovany  dňa 28.11.2012
PaedDr.Vladimír Mihálik

starosta obce 

